
Qonaxa Afirandina "Qehremanê Min Tu yî" 


Ev pirtûk berhemkirina projeyekê ye ku ji aliyê Komîteya Daîmî ya Navsaziyan û Koma Referansê ya Piştgiriya 
Psîkososyal û Tendirustiya Derûnî di Rewşên Lezûbez de (IASC MHPSS RG) ve geş bûye û hatiye birêvebirin. Proje ji 
104 welatan ji aliyê dêûbavan, kesên ku lênerîna zarokan dikin, mamoste û ji bilî zarokan pisporên dewletî, global û 
herêmî yên endamên saziyên ku endamên IASC MHPSS RGyê ne hatiye piştgirîkirin. Rapirsiyeke global bi erebî, 
îngilîzî, îtalyanî, fransîzî û îspanyolî di dema şewba COVID-19ê de bo ku hewcadariyên psîkosoyal û tendirustiya 
derûnî ya zarokan bê nirxandin hatiye belavkirin. Çarçoveya mijarên çîrokê li gorî encamên vê lêkolînê hatiye 
sazkirin. Pirtûk bi rêbaza vegotineke çîrokî li gelek welatan bo zarokên ku COVID-19ê tesîr li wan kiriye hatiye 
belavkirin. Pirtûk bi paşragihandinên zarok, dêûbav û kesên ku lênêrîna zarokan dikin ve dîsa di ber çavan hatiye 
derbaskirin û ketiye halê dawî. 

Ji gelek deverên dinyayê ji 1.700Î zêdetir zarok, dêûbav, kesên ku lênêrîna zarokan dikin û mamoste bê çawa bi 
COVID-19ê re serî derdikevin ji me re wext veqetandin. Bo ku tevlî lêkolîna me bûne û bandor li vê çîrokê kirine em 
spasiya van kesan dikin. Ev çîrok bo zarokên dinyayê, ji aliyê zarokên dinyayê ve hatiye bipêşxistin. 

IASC MHPSS RG Helen Patuck kesê ku vê çîrokê nivîsiye û daye wênekirin qebûl dike. 

Wergêrê vê pirtûkê ji îngilîzî bo kurdî (kurmancî): Siyabend ASLAN 
Sererastkirin: SîdarÖZMEN 


© IASC, 2020. Ev weşan di bin lîsansa Creative Commons Attribution-NonCommercial-ShareAlike 3.0 IGO (CC BY- 
NC-SA 3.0 IGO; https://creativecommons.Org/licenses/by-nc-sa/3.0/igo) de hatiye weşandin. Bi şertê ku ev berhem 
di bin şertên vê lîsansê bi şertê ku ne tîcarî be dikare bê zêdekirin, tercûmekirin, adaptekirin û hûn dikarin vê 
berhemê ji xwe re li gorî çarçoveya wê bikin referans. 


Destpêk 

Pirtûka "Qehremanê Min Tu yî" bo zarokên ku COVID-19ê bandor li wan kiriye hatiye nivîsîn. 

"Qehremanê Min Tu yî" divê ji aliyê dêûbav, kesê ku lênêrîna zarokan dike an jî mamoste ve li cem zarokekî an jî li cem 
komeke piçûk a zarokan bê xwendin. Nayê pêşniyazkirin ku ev pirtûk bêyî piştgiriya dêûbav, kesê ku lênêrîna zarokan dike û 
mamoste bê xwendin. Pişt re wê bi navê "Çalakiyên bo Lehengan" rebereke weke pêvekekê bê weşandin, di vê pêvekê de 
dê bo hin mijarên COVID-19ê piştgirî bê dayîn, alîkariya zarokan bê kirin bê dê çawa hestên xwe qontrol bikin û li gorî 
pirtûkê dê pêşniyaza hin çalakiyan bê kirin. 

Werger 

Kordînatoriya wergerên erebî, çînî, fransî, rûsî û îspanyolî wê ji aliyê Koma Referansê (The 
Reference Group) ve bê kirin. Bo wergera zimanên din bi IASC Koma Referansê ya Piştgiriya 
Psîkososyal û Tendirustiya Derûnî re (MHPSS) (mhpss.refgroup@gmail.com) têkiliyê deyinin. 

Wergerên ku hatine amadekirin wê di malpera IASC Reference Group de bên weşandin. 

Heger hûn wergera an jî adaptasyona vê pirtûkê bikin ji kerema xwe li gorî qaîdeyên ku li 
jêr hatine diyarkirin tevbigerin: 

• Hûn nikarin logoya xwe (an jî logoya ajanseke fonê) li ser vê berhemê bixin. 

• Di adaptasyonê de (weke guherîna metn an jî wêneyan) hûn nikarin logoya lASCyê bi kar 
bînin. Bi tu awayî di bikaranîna vê xebatê de divê pêşniyazên ku IASC piştgiriya saziyekê, 
berhemekê an jî xizmetekê dike tune bin. 

• Divê hûn werger an jî adaptasyona xwe bi lîsansa Creative Commons an jî bi hevtaya wê 
bidin lîsansekirin. CC BY-NC-SA 4.0 or3.0tê pêşniyazkirin. Lîsteya lîsansên hevaheng: 
https://creativecommons.org/share-your-work/licensing-considerations/compati- ble- 
licenses 

• Divê hûn di wergerê de ragihandina neqebûlkirina berpirsiyariyê lê zêde bikin: "Ev werger 
ji aliyê Komîteya Daîmî ya Navsaziyan ve (IASC) nehatiye çêkirin, ji naveroka wê an jî ji 
rastiya wê ne berpirsiyar e. Çapa Resen ya îngilîzî "Inter-Agency Standing Committee. My 
Hero is You: How Kids Can Fight COVID-19! Licence: CC BY-NC-SA 3.0 IGO divê versiyon 
orîjînal û girêder be." 




Dayîka Sarayê qehremana wê ye ji ber ku ew di 
dinyayê de hem dayîka herî baş hem jî zanyara 
herî baş e. Lê dayîka Sarayê jî nikarîbû ji vîrûsa 
koronayê re dermanekî bibîne. 

Sara ji dayîka xwe pirsî "COVID-19 dişibe tiştekî 
çawa?" 

Dayîka wê got: "COVID-19 an jî vîrûsa 
koronayê ewqasî pîçûçik e ku em nikarin wê 
bibînin." Dema ku mirovên nexweş dikuxin, 
dipişkin û destê xwe didin derdora xwe an jî 
alavan belav dibe. "Herareta kesên nexweş 
çêdibe û carnan jî wexta ku behnê didin û 
distînin zehmetiyê dikişînin." 

Sara pirs kir û got "Yanî ji ber ku em wê nabînin 
em nikarin pê re şer bikin?" 

"Dayîka wê got: "Em dikarin pê re şer bikin." 

"Ji ber vê yekê ez dixwazim ku tu di ewlehiyê 
de bî. Vîrûs bandorê li her mirovî dike û di vî 
şerî de her kes dikare alîkariya me bike. Zarok 
taybet in û ew jî dikarin bibin alîkar. Ewlehiya 
we bo me hemûyan gelekî girîng e. Pêdiviya 
min bi wê heye ku tu bibî qehremana min! 










Wê şevê wexta ku Sara di nav nivînê xwe de bû xwe 
qet weke qehremanekê hîs nedikir. Xwe xemgîn hîs 
dikir. Dixwest ku biçe dibistanê lê dibistana wê 
girtîbû. Dixwest hevalên xwe bibîne lê ev bi talûke 
bû. Sara xwest ku êdî vîrûsa koronayê hew dinyayê 
bitirsîne. 

Wexta bo razanê çavên xwe girtin ji xwe re got: 
"Hêzên sûper ên qehremanan hene." "Ka çi yî min 
heye?" 

Ji nişka ve di nav tariyê de dengekî xweş navê wê 
pispisand. 

Sara pispisand û got: "Kî li wir e?" 

Deng jê re got: "Bo ku tu bibî qehramenek pêdiviya 
te bi çi heye?" 

Sara got: "Divê ez rêyekê bo hemû zarokên li 
dinyayê bibînim da ku ez ji wan re bêjim bê ma wê 
xwe çawa biparêzin, bi vî awayî dê ew jî bikaribin 
kesên din biparêzin..." 

Deng jê pirsî: "Belê, bo vê yekê pêdiviya te bi çi 
heye ku ez bibim ew?" 

"Pêdiviya min bi tiştekî heye ku bifire... Tiştekî bi 
dengê bilind... Û tiştekî ku alîkariyê bike!" 

Ji nişkê ve bi dengê fikînekê ji nav şewqa heyvê 
tiştekî miazam xwe avêt hundir. 








Sara bi bêhnçikyayî jê pirsî: "Tu kî yîîcar?" 

Got: "Ez Ario me" 

Sara got: "Min berî niha qet Ario nedîtibû." 

Ario got: "A rastî ez her tim li vir bûm", "Ez ji 
dilê te têm." 

Sara got: "Heger tu ji dilê min tê... Wî wextî ez 
dikarim ji hemû zarokên dinyayê re behsa vîrûsa 
koronayê bikim." "Ez dikarim bibim 
qehremanek! Lê bisekin, Ario, ku vîrûsa 
koronayê hebe ma ewle ye ku mirov seyahetê 
bike?" 

Ario got: "Tenê bi min re, Sara" "Wexta ku em 
bi hev re bin tu tişt nikare zirarê li te bike." 










Bi vî awayî Sara xwe avêt ser pişta Ario û bi hev re ji paceya odeya wê derketin 
û ber bi asîmanê şevê ve bilind bûn. Ber bi stêrkan ve firiyan û silavek dan 
heyvê. 



Wexta ku roj derket, daketin çolekê ku 
pîramîdên wê yên xweşik hene û zarok lê 
dilîzin. Zarokan bi kêf û qêrîn destên xwe li 
ba kirin bo Ario û Sara. 

Zarokekîji wan got: "Hûn bi xêr hatin, Ez 
Salem." "Hûn çi dikin li vir?" "Biborin, em 
nikarin gelekî nêzîk bibin, divê em herî kêm 
metroyekê ji hev dûr bisekinin." 

Sara lê vegerand û got: "Em jî ji ber vê yekê 
li vir in." "Ez Sara û ev jî Ario." "We dizanîbû 
ku em zarok dikarin cîranên xwe, hevalên 
xwe û malbatên xwe ji vîrûsa koronayê 
biparêzin." "Pêdiviya me hemûyan..." 

Salem keniya û got: "Divê em hemû, destê 
xwe bi sabûnê bişon." "Em dizanin Sara. Û 
heger em nexweş bin divê em li enîşka xwe 
bikuxin û ji dêvla ku em destê xwe bidin hev 
divê ji dûr ve silavê li hev bikin. Heya ji me tê 
em dernakevin ji derve lê em li bajarekî 
gelekî qerebalix dijîn... Lê her kes li malê 
namîne." 

Ario got: "Himm, dibe ku ez bikaribim li ser 
vê meseleyê alîkariya we bikim." "Nikarin 
vîrûsa koronayê bibînin lê... Dikarin min 
bibînin! "De haydê xwe biavêjin ser pişta 
min lê ji kerema xwe li ser her du baskên min 
rûnin. Herî kêm metroyekê ji hev dûr in. 







Ario bi Salem û Sara re ku li 
ser her du baskên wî bûn 
bilind bû ber bi asîman ve. Di 
ser bajêr re firiya û dest bi 
gurmijîn û stranê kir. Salem 
bangî zarokên li kuçeyan kir: 


"Haydê! Herin ji malbatên 
xwe re bêjin em li mala xwe 
bêhtir di ewlehiyê de ne! Em 
dikarin herî baş li malê xwe 
biparêzin! 


Mirov bi dîtina wan ecêb 
mabûn. Ji dûr ve silav li wan 
kirin û bo ku herin malê li hev 
kirin. 

Salem got: "Mirov di 
demeke nêz de bo demeke 
kurt jî be wê dev ji seyehatê 
berdin" Li hemû deverên 
dinyayê sînoran digirin û 
divê em hemû kes bi 
hezkiriyên xwe re li cihê xwe 
bimînin." 


mno gou vvexia ku uşi uigurieriri uiue ku ev 
tirsnak be û serê mirovan tevlîhev bike Sara." 
"Wexta ku ez ditirsim ez gelekî bi hêdî bêhnê 
distînim- û agirê xwe diavêjim derve! 


Ario ji devê xwe topeke biagir avêt! 

"Ario pirsî: "Wexta ku hûn ditirsin hûn çawa 
rehet dibin?" 




Ario ber bi asîman ve 
bilindtir firiya. Salem ji kêfan 
qîr didan. Wexta ku di nav 
ewran de bûn balafirek li 
cem wab re derbas bû û 
rêwiyan bi şaşwazî li wan 
nêrî. 


Sara got: "Weke ku gelek tişt 
diguherin." "Ev carnan min 
hebekî ditirsîne." 













Sara got: "Kêfa min tê wexta li yekî ku ez xwe li cem 
wî di ewlehiyê de hîs dikim difikirim." 

Salem got: "Ez jî." "Li hemû kesên ku bo ewlehiyê 
alîkariya min dikin difikirim, mînak dapîr û bapîrê min. 
Ez bêriya wan dikim. Ji ber vîrûsa koronayê nikarim 
wan himbêz bikim. Berê dawiya her hefteyê me hev 
didît lê niha bi sedema parastinê em nikarin hev 
bibînin." 

Sara ji hevalê xwe pirsî: "Tu dikarî li wan bigerî?" 

Salem got: "Belê, çawa." "Her roj li min digerin û ez jî 
ji wan re behs dikim bê ma em li malê çi dikin. Ev dike 
ku ez xwe baştir hîs bikim, ew jî xwe baştir hîs dikin." 

Ario got: "Ev tiştekî normal e ku em bêriya hezkiriyên 
xwe bikin, ji ber ku em aniha nikarin wan bibînin" "Ev 
dide xuyakirin ku ew çiqasî li ber dile me bi qiymet 
in." "Bi dîtina hin qehremanên din hûn dê baştir hîs 
bikin? 

Sara û Salem qîriyan: "Erê, ji kerema xwe!" 

Ario got: "Hevala min Sasha xwedî hêzeke sûper a 
taybet e" "Haydê em herin!" 






Û xwe berdan jêr daketin gundekî piçûk. 

Keçikekê derveyî mala xwe kulîlk didan hev. 
Wexta ku Ario û zarokên li ser baskên wî rûniştî 
dîtin, keniya. 

Bang kir û got: "Ario!" "Divê em herî kêm 
metroyekê dûrî hev bisekinin, ji ber vê yekê ez ji 
we re himbezkirinekê dişînim. Hûn çi dikin li vir?" 

Ario got: "Sasha, te çawa wisa got min 
himbezkirina te hîs kir." "Kêfa min ji bikaranîna 
peyvan û ya tevgeran jî tê bo ku em bi saya wan 
dikarin qiymetê hev bigirin. Ez dixwazim hevalên 
min jî fêrî heza te yî sûper bibin." 

Sasha got: "Hêza min î sûper çi ye?" 

Sasha got: "Belê, ê nexweş bavê min e, heya ku 
bi temamî rehet nebe dê li odeya xwe ya raketinê 
bimîne." 

"Yes, it's my Dad, and he's staying in his 
bedroom until he gets completely better," said 
Sasha. 




















Lê ewqasîjî ne tiştekî xerab e. Em lîstikan dilîzin, 
xwarinê çêdikin, wextê xwe di baxçeyê xwe de 
derbas dikin û em hemû bi hev re xwarinê dixwin. Ez 
û birayên min em destê xwe didin tiliyên nigên xwe 
û dansê dikin. Em pirtûkan dixwînin û bi vî awayî 
fêrbûna xwe berdewam dikim ji ber ku ez carnan 
bêriya dibistanê dikim. Di serî de derneketina derve 
pîçekî ecêb bû lê aniha bi min normal e." 


Ario got: "Ev hertim ne hêsan e Sasha." "Te rê 
dîtiye bê tê çawa di malê de bi kêf bî û bi hezkiriyên 
xwe re wext derbas bikî." "Ji ber vê yekê tu 
qehramana min î!" 


Salem pirsî: "Tu qet bi malbata xwe pev diçî?" 


Sasha got: "Em carnan pev diçin." "Divê em hê 
bêhtîr bi sebr bin, hê xweşbîn bin û ji bilî van divê 
em bi derengî nexin û zû ji hev lêborînê bixwazin. Ev 
bi rastî jî hêzeke sûper e ji ber ku ev hem me hem 
kesên din baş dide hîskirin. Lê hewcedariya min bi 
tenêtiyê jî heye. Kêfa min tê ku ez bi tena serê xwe 
stranan bêjim, dansê bikim! Û ez carnan dikarim li 
hevalên xwe bigerim." 


Sara pirsî: "Ario, mirovên ku ji malên xwe dûr in an jî 
ku malên wan tune ne? 


Ario got: "Ev pirseke pir baş bû? "De haydê em 
herin û fêrî vê bibin." 

Û bi vî awayî xatir ji Sasha xwestin û dîsa bi hewa 
ketin. Gava xwe berdan giravekê ku bi behrê 
dorpêçkirî ye, dinya piçekî germ bûbû. 

Li wê derê qampeke tijî mirov dîtin. 

Keçikekê ew dîtin û ji dûr ve silav li wan kir. 

Keçikê got: "Silav Ario, ez kêfxweş bûm ku min tu 
dîsa dîtî!" "Em hewl didin ku herî kêm metroyekê 
ji hev dûr bisekinin, ji ber vê ez ê ji vir bi te re 
biaxivim. Lê ez gelekî dixwazim hevalên te nas 
bikim! Navê min Leila ye!" 

Sara bersiv da: "Merheba Leila! Ez Sara û ev jî 
Salem." "Ez bawerim hûn hewl didin ku xwe ji 
vîrûsa koronayê biparêzin. Belê, wekî din hûn çi 
dikin. 

Leila bersiv da û got: "Em destê xwe bi av û 
sabûnê dişon." 

Salem got: "Baş e, gava hûn dikuxin hÛn çenge 
xwe didin ber deve xwe?" 

Leila pirsî: "Gelo hûn dikarin nîşanî me bidin bê 
çawa ye? Salem jî şanî wan da. 

Leila got: "Em hemû hewl didin ku wêrek bin lê 
tiştek heye min dixe metirsiyê." "Li ser vê 
meseleyê ez dikarim bi we re biaxivim? Min bihîst 
ku mirovek nexweş ket û mir û vê gelekî ez 
tirsandim. Gelo rast e mirov ji ber vîrûsa koronayê 
dimirin?" 









Ario axîneke kûr kişand û li ser qûna xwe yî mezin 
rûnişt. 

Ario got: "Belê, qehremanên piçûk, ev piçekî ecêb e. 
"Hin mirov dibe ku qet xwe nexweş hîs nekin lê hin 
mirov jî gelekî nexweş dikevin, dibe ku hin ji wan jî 
bimirin. Ji ber vê yekê jî divê em li hemberî extiyaran 
û kesên ku hin nexweşiyên wan ên dîtîr hene baldartir 
bin ji ber ku ew gelekî zû nexweş dikevin. Carnan 
gava em gelekî bitirsin an jî xwe di ewlehiyê de hîs 
nekin dibe ku xeyala devereke ku em xwe di tê de 
ewle hîs bikin bo me bibe alîkar. Hûn dixwazin vê bi 
min re biceribînin?" 

Hemûyan got erê, dûvre Ario ji wan xwest ku çavên 
xwe biqirin û devereke ku xwe lê ewle hîs dikin xeyal 
bikin." 

Ario got: "Li ser bîranîneke xwe ku hûn xwe di tê de 
ewle hîs dikin hûr bibin. 

Dûvre ji wan pirs kir bê ma ew li cihê ewle çi dibînin, 
çi hîs dikin û bêhneke çawa distînin. Kesekî taybet 
heye ku hûn dixwazin bê cihê we yê taybet, hûn 
dixwazin çi bi pê re biaxivin. 

Ario got: "Her dema ku we xwe xemgîn û tirsiyayî hîs 
kir hûn dikarin herin vî cihê xwe yî ewle." "Ev hêza we 
ya sûper e, hûn dikarin vê ji hevalên xwe û malbata 
xwe re jî bêjin. Û ji bîr nekin ez qiymetê didim we û 
gelek mirovên dîtir jî qiymetê didin we. Dê ev jîji we 
re bibe alîkar." 

Leila got: "Em hemû dikarin qiymetê hev bizanibin." 


Ario got: "Belê, rast e, Leila." Em li ku deverê bin jî em dikarin qiymetê hev bizanibin. Tu dixwazî tevlî rêwîtiya me ya dawî 
bibî?" 


Leila, bi Ario û hevalên xwe yên nû re biryar da ku derbikeve rêwitiyê. Sara, bo ku Leila bi wan re bû gelekî bextewar bû, 
lewra dizanibû ku hewcedariya wan bi piştgiriya hev heye. Bi bêdengî firiyan û tiştekî neaxivîn lê dîsa jî Leila dizanibû ku 
hevalên wê yên nû gelekî qiymet didinê. 









Çiyayên bi berf hêdî hêdî xuya kir û Ario 
daket gundekî piçûk. Çend zarok li qiraxa 
çemekî dilîstin. 

Yekîji wan zarokan destê xwe hejand û qîr 
da û got "Ario!" 

Ario got: "Merheba Kim." "Hevalno ez 
dixwazim we bi hin hevalên me yên ku berî 
niha bi vîrûsa koronayê ketibûn û aniha 
rehet bûne bidim nasîn." 

Salem got: "Hesteke çawa bû?" 

Kim got: "Ez dikuxiyam û carnan min 
herareteke zêde hîs dikir. Ji bilî vê gelekî 
westiyabûm û min çend rojan nexwest 
bilîzim. "Lê ez têra xwe razam û malbata 
min gelekî baş li min miqate bû. Hin dêûbav 
û dapîr û bapîrên me mecbûr man û çûn 
nexweşxaneyê. Hemşîre û textoran baş li 
wan nêrî û mirovên derdora me di malê de 
alîkariya me kir. Çend hefte bi şûn de em 
dîsa rehet bûbûn." 







Yekîji wan zarokên din got: "Ez hevalê Kim im." "Ji bo ku Kim bi vîrûsa 
koronayê bû me dev ji hevaltiya xwe berneda herçiqasî me nikaribû hev bidîta 
jî. Min hertim qiymet da wî û bo ku em dîsa dikarin bi hev re bilîzin gelekî 
bextewar in!" 

Ario got: "Carna wekî hevalekî tişta herî girîng ew e ku em bikaribin hev 
biparêzin." "Herçiqasî ev bê wê wateya ku em bo demekê ji hev dûr bin jî." 

"Leila got: "Em dikarin bo hev tiştên wisa bikin." 

Salem got: "Û rojekê em ê hemû dîsa bi hev re bikaribin bilîzin û weke berê biçin dibistanê." 

Êdî wextê Sara hatibû ku ji hevalên xwe yên nû xatir bixwaze û biçe mala xwe. Ji hev re soz dan ku vê serpêhatiya xwe tu 
carî ji bîr nekin. 

Sara ji ber ku dê bo demekê hev nebînin xemgîn bû. Lê gava peyvên ku hevalê Kim kiribûn hatin bîra wê xwe baştir hîs kir. 
Gava em nikaribin mirovan bibînin ev nayê wê wateya ku em ê dev ji hezkirina wan berdin. 











Ario hemûyan danîn malên wan û 
heya ku Sara raket li cem ma. 

Sara pirsî: "Em dikarin heman tiştî 
sibe dîsa bikin?" 

Ario got: "Na Sara, edî divê tu bi 
malbata xwe re bî." "Çîroka me ji bîr 
neke. Tu dikarî hezkiriyên xwe bi 
şûştina destê xwe û derneketina ji 
derve biparêzî. Ez tu carî ne dûrî te 
me. Wexta ku tu çû cihê xwe yî ewle 
her tim tu dikarî bi min re bî." 

Sara bi pistepist got: "Tu qehremanê 

Ario got: "Tu jî qehremana min î 
Sara. Tu qehremana hemû hezkiriyên 
xwe yî." 














Sara ket xew û wexta ku sibehê şiyar bû 
Ario çûbû. Sara jî bo ku pê re biaxîve çu 
cihê ewle û dûvre wêneyê hemû tiştên ku di 
serpêhatiyên xwe de dîtiye û fêr bûye xêz 
kir. Bi wêneyê xwe bazda cem dayîka xwe 
da ku tiştên ku dîtiye jê re bêje. 

"Dayê, bo ku em mirovan biparêzin em 
hemû dikarin bibin alîkar" "Di serpêhatiya 
xwe de min gelek qehreman nas kirin!" 

Dayîka wê got: "Tu gelekî rast dibêjî!" 
"Weke textorên jêhatî û hemşîreyan gelek 
qehreman hene ku mirovan ji vîrûsa 
koronayê diparêzin. Lê te ez fêr kirim ku em 
hemû her roj dikarin bibin qehremanek, 
qehremana min î herî mezin tu yî." 









